Lamin Pongusapan Nasser

Lamin Pongusapan Nasser (toi ko' Kompleks Pongusapan Nasser) nopo nga iso lamin pongusapan di bobos tagayo id Semenanjung Gaza, Palestin. 

Maamaso di 18 Mansak 2024, au no milo gunoon o lamin pongusapan diti. Maamaso Pisangadan Israel-Hamas, Nasser nopo nga iso mantad piipiro hospital kotohuri di gunoon po kasari id Khan Yunis id ponong kabaatan do Semenanjung Gaza, om iso lamin pogusapan kotohuri di milo gunoon id Gaza.

 Sajara 
Di toun 1957, maamaso minogion-gion o Mesir id Semenanjung Gaza, puru kiluasa Mesir nopo nga minomonsoi do Lamin Pongusapan Nasser id sakai do tapak hospital kuarantin om toruuruol lumasu i pinohimagon do karajaan Mandat British di toun 1940-an. Nukaban o lamin pongusapan diti di toun 1960 om pinungaranan mantad ngaran do Presiden Mesir, i Gamal Abdel Nasser.

Maamaso di toun 1972, sinompon o lamin pongusapan diti montok kalaja mongingayo do kapasiti do katil i soginumu 112 mantad. Nukaban kawagu iti di Mansak 1974. Mantad Momuhau 1984, puru kikuasa Israel nopo nga minonompon do Jabatan Ortopedik gama do ponosomuan om pinopoundaliu do aktiviti id Hospital Al-Shifa.

 Pisangadan Israel–Hamas 

Nabadil o lamin pongusapan diti do impiro maamaso do pisangadan. Pinopoluput o media sompomogunan do kapatayon songulun tangaanak i kiumul do 13 toun, Donia Abu Mohsen, i noumolig mantad serangan taawan Israel pogulu po dii, i minamatai do toinsanan paganakan dau. Tumanud do tebusan Israel i pinoidu kalapas tinandon do hiri, lamin pongusapan diti nopo nga gunoon do Hamas montok popolisok do tebusan i tinakau maamaso serangan 7 Gumas kumaa Israel.

Id kotimpuunon do 2024, maamaso rinumikot o susumangod Israel, pongoboman id posorili do lamin pongusapan nopo nga nakagaras, pinopoimbulai do katangaban do nuru somponon o lamin pongusapan dii. Tumanud do luputan mantad The Guardian maamaso di 19 Milatok 2024, pisangadan di nokoimbulai nopo nga piipiro meter mantad Lamin Pongusapan Nasser, iso lamin pongusapan di bobos tagayo om kakal do gunoon id Gaza: "Lamin pongusapan diti monorimo do ratusan susumakit di notogu monikid tadau mantad po do nokoundaliu o pisangadan id kabaatan di wulan nakatalib. Haro katangaban do nuru somponon o lamin pongusapan diti gama do pomobodilan do Israel om tisuhu mundaliu. Nokoboros o IDF do haro risikan di milo tumboyoon kokomoi militan Hamas i poinlisok id lamin pongusapan, piipiro sabaagi puru pongusap, om tebusan toi ko' rata tebusan Israel nopo nga natandon do hiri. Sinumuang o susumangod Israel id lamin pongusapan dii maamaso 15 Mansak 2024. Napatai o limo susumakit kalapas pinutut do susumangod Israel o toud lotirik kumaa lamin pongusapan maamaso sinumuang yolo. Maamaso 18 Mansak, Kotinanan Kolidasan Sompomogunan minooboros do au no milo gunoon o lamin pongusapan diti. Tumanud di Tedros Adhanom Ghebreyesus, au no milo gunoon o lamin pongusapan diti gama do nosorilian om sinuang do Israel.

Gisom do 23 Mansak 2024, aiso no taakanon toi ko' waig om nogi oksigen montok susumakit id lamin pongusapan diti.  Komontirian Kolidasan Gaza nopo nga pinopionit do hopod om tolu kapatayon do susumakit nopo nga gama do okuri toud lotirik om oksigen id lamin pongusapan. Maamaso Madas 2024, Javid Abdelmoneim, songulun dokutul miampai do Médecins Sans Frontières, pinopoluput do kowoowoyoon Lamin Pongusapan Nasser, om pinopoilo, "Nakakalaja oku no miampai mangsa di ogumu id pointongkop pomogunan om wongi do raha nopo nga miagal nopo id kinoyonon dokoyu. Nga id Gaza, kotompurosion diti nopo nga pointopot kopio id walai." Id suang do iso pibarasan, pinopoilo i Abdelmoneim do puru lamin pongusapan di kumalaja nopo nga posoguluonon. Maamaso Madas 2024, Dokutul Miampai Aiso Rontob nopo nga insan po kaagu minanahak do tisunud koligaganan do Lamin Pongusapan Nasser nopo nga agayo risiko soira rumikot o pisangadan.

 Lobong tagayo 

Maamaso kolimpupuson do Ngiop, iso lobong tagayo di kisuang do somok 300 rata nopo nga nokito gama do kinotingkodon do Israel id kotimpuunon do wulan diti, tumanud do kukumaraja pongumoligan awam Gaza. Kokomoi do luputan Ngiop 2024 kokomoi do lobong tagayo, pinopoilo o IDF do nunu-nunu "dakwaan do linobong do IDF o rata Palestin nopo nga au kiimpohon om aiso toud." Minomisunud o IDF do CNN kokomoi operasi "id Lamin Pongusapan Nasser, kopisudong do goos montok mogihum tebusan om tulun natagak, rata di linobong do tulun Palestin id Lamin Pongusapan Nasser nopo nga maan intangai". Potilombus, pinopoilo nogi yolo do "Rata di porisaon, okon ko' don tebusan Israel nopo nga pinoguli id kinoyonon diolo."

 Intangai nogi 
 Katayadan do lamin pongusapan id Palestin

 Nuut 

 Sukuon 

Category:1960 establishments in the Egyptian-administered Gaza Strip
Category:2024 disestablishments in the State of Palestine
Category:20th-century establishments in the State of Palestine
Category:Hospitals established in 1960
Category:Hospitals disestablished in 2024
Category:Hospitals in Khan Yunis
Category:Gamal Abdel Nasser
Category:Egypt–Palestine relations